ข่าวที่ 92/2561 2 มกราคม 2562  
**ธ.ก.ส. จัดแคมเปญ “เงินออมมั่งมี Chinese New Year 2562”**

**ธ.ก.ส. จัดแคมเปญ “เงินออมมั่งมี Chinese New Year 2562” มอบกระปุกออมทรัพย์ “รถบรรทุกเงินทองมั่งคั่ง” บรรทุกเงินหยวนเป่าสัญลักษณ์แห่งความร่ำรวย ส่งความสุขและความเป็นมงคลในเทศกาลตรุษจีน เริ่มรับฝาก 4-15 กุมภาพันธ์ 2562 นี้**

**นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.)** เปิดเผยว่า ธ.ก.ส. ได้เปิดแคมเปญ “เงินออมมั่งมี Chinese New Year 2562” เพื่อส่งความสุข ความปรารถนาดีและความเป็นมงคล เนื่องในเทศกาลตรุษจีน ปี 2562 ให้กับผู้ฝากเงินกับ ธ.ก.ส. โดยจะได้รับกระปุกออมทรัพย์ “รถบรรทุกเงินทองมั่งคั่ง” บรรทุกเงินหยวนเป่า หรือ “เงินตำลึงจีน” ที่มีลักษณะเป็นแท่งเงินปลายโค้งสูงทั้งสองข้าง รูปร่างคล้ายเรือตรงกลางนูนป่องสีทองสว่างไสว ถือเป็นสัญลักษณ์แห่งความร่ำรวยและความเป็นสิริมงคล โดยเปิดรับฝากตั้งแต่วันที่ 4-15 กุมภาพันธ์ 2562 นี้เท่านั้น

สำหรับเงื่อนไขการรับฝาก กรณีบุคคลทั่วไป เปิดบัญชีใหม่หรือฝากเงินเพิ่ม 20,000 บาทขึ้นไป   
ส่วนกลุ่มเด็กและเยาวชน อายุไม่เกิน 20 ปี เปิดบัญชีใหม่ หรือฝากเพิ่ม 2,000 บาทขึ้นไป ในบัญชีเงินฝาก  
ออมทรัพย์ใช้สมุด เงินฝากออมทรัพย์ทวีโชค หรือเงินฝากออมทรัพย์ A-Saving และคงยอดเงินฝากในบัญชี   
ถึงวันที่ 30 เมษายน 2562 จะได้รับกระปุกออมทรัพย์ ธ.ก.ส. “รถบรรทุกเงินทองมั่งคั่ง” จำนวน 1 กระปุก จำกัดสิทธิ์ 1 บัญชี ต่อ 1 กระปุก โดยสามารถสอบถามรายละเอียดเพิ่มเติมได้ที่ Call center 02-555-0-555 หรือ www.baac.or.th

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*